Diari Oficial de la Generalitat Valenciana


Sumari del DOGV 8459, del 08-01-2019 (2018/11267)

RESOLUCIÓ de 15 de novembre de 2018, de la Subdirecció General de Relacions Laborals, per la qual es disposa el registre i la publicació de l'acord sobre revisió salarial per a l'exercici comprés entre l'1 de setembre de 2018 i el 31 d'agost de 2019, en el conveni col·lectiu de l'empresa Fontestad, SA (codi 83197959611334).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11062


Data del document
:   15-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu
    * empresa privada

RESOLUCIÓ de 15 de novembre de 2018, de la Subdirecció General de Relacions Laborals, per la qual es disposa el registre i la publicació de l'acord sobre revisió salarial per a l'exercici comprés entre l'1 de setembre de 2018 i el 31 d'agost de 2019, en el conveni col·lectiu de l'empresa Fontestad, SA (codi 26469092939998). [2018/11924]  
  
Vista l'acta d'acord sobre revisió salarial per a l'exercici comprés entre l'1 de setembre de 2018 i el 31 d'agost de 2019 en el conveni col·lectiu de l'empresa Fontestad, SA (codi 93599950367853), subscrit per la comissió paritària del Conveni col·lectiu que està integrada, d'una part, per representants de l'empresa i d'una altra per representants dels treballadors, i de conformitat amb el que disposen l'article 90, apartats 2 i 3 del Reial decret legislatiu 2/2015, de 23 d'octubre, text refós de la Llei de l'Estatut dels Treballadors; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb les competències transferides segons el Reial decret 4105/82, de 129 de desembre, resol:  
  
  
Primer  
Ordenar la corresponent inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió negociadora, i depòsit del text de l'acord.  
  
Segon  
Disposar la seua publicació en el Diari Oficial de la Generalitat Valenciana.  
  
València, 15 de novembre de 2018.- El subdirector general de Relacions Laborals: Juan Ignacio Soler Tormo.  
  
Acta de la Comissió paritària del Conveni col·lectiu  
de l'empresa Fontestad, SA  
  
A Museros, a les 11.00 hores del dia 21 de setembre de 2018, es reuneix degudament convocada la Comissió paritària d'interpretació i aplicació del Conveni col·lectiu de l'empresa Fontestad, SA, composta per quatre membres en representació de l'empresa Fontestad, SA (d'ara endavant Fontestad) i quatre membres en representació dels treballadors (d'ara endavant la part social).  
Referent a això es reuneixen d'acord amb l'article 30 del Conveni d'empresa els components de la Comissió paritària:  
  
Per part de Fontestad assisteixen:  
- Juan Bautista Eixarch Castillo  
- Vicente Subies Ribera  
- Vicente José Izquierdo Sanz  
- Carlos Piquer Tamarit.  
  
Per la part social assisteixen:  
- Amparo Ros Verdeguer  
- Pilar Hernandis Sancho  
- Daniel Eres Cubero  
- Amparo Ferrer Ballester  
  
Tots ells amb la representació prou acreditada a l'efecte de l'àmbit d'afectació de la present acta, per la qual cosa es reconeixen mútuament capacitat i legitimació bastant per a constituir la present comissió paritària i després de l'oportuna negociació a aquest efecte, acorden:  
  
Primer. Que sobre la base de l'article 3.4.a del Conveni col·lectiu de l'empresa, es preveu que per a la campanya 2018-2019, que transcorrerà entre l'1 de setembre de 2018 i el 31 d'agost de 2019, un increment salarial de l'1,25%.  
Així, els salaris vigents en l'empresa, per als grups professionals de Tècnics i Administratius, Personal de Producció i Transport i Personal Agrari, es veuran incrementats en 1,25 % des del dia 1 de setembre de 2018.  
Tercer. Aprovar les taules salarials del conveni col·lectiu de l'empresa per al període comprés entre l'1 de setembre de 2018 i el 31 d'agost de 2019.  
Quart. Es faculta a Carlos Piquer Tamarit per a depositar la present acta així com els seus Annexos a l'efecte de la seua publicació i altres legals oportuns.  
I sense més temes que tractar s'alça la sessió quan són les 11.30 hores.  
  
Per la part social: Amparo Ros Verdeguer, Pilar Hernandis Sancho, Daniel Eres Cubero y Amparo Ferrer Ballester.  
Per Fontestad, SA: Juan Bautista Eixarch Castillo, Vicente Subies Ribera, Vicente Izquierdo Sanz y Carlos Piquer Tamarit.